Cine a spus că tinerii nu mai sunt atraşi de învăţământul superior din România? La nici o zi după ce UNATC a anunţat înfiinţarea primei Facultăţi de Vlogging din ţară, zeci de mii de tineri absolvenţi de liceu şi-au depus deja dosarul.

Potrivit unor surse neoficiale, în ziua admiterii sunt aşteptaţi mai bine de 5000 de candidaţi pe un loc.

„Nici nu ne miră acest lucru, Facultatea de Vlogging era absolut necesară în peisajul educaţional contemporan. Vom oferi tot felul de cursuri extrem de utile: dissologie, mecanica lingerii cactuşilor, cursuri de trap. Vom avea şi ateliere de unboxing, seminarii de „Adevăr şi provocare” şi chiar şi o sală de informatică unde vei putea bâigui ceva complet inept în timp ce joci Fortnite”, a declarat Cristian Tudor Popescu, vlogger şi decan al noii facultăţi de vlogging.

„La videochat stăm bine, că nu degeaba ni se zice grânarul de ţ*ţe al Europei, dar la vlogging mai avem de învăţat. Cu un Selly nu se face primăvară. Mi se pare foarte util ce fac ăştia de la UNATC. Chiar, ce e UNATC ăsta, un fel de 5GANG?”, a adăugat un tânăr.

